Diari Oficial de la Generalitat Valenciana


Sumari del DOGV 3393, del 15-12-1998 (1998/10355)

Bases de la convocatòria per a la provisió d'una plaça d'analista/programador/a, vacant en la plantilla de les Corts Valencianes, del grup B, nivell 21.
--------------------------------------------------------------------------------------------------------------------------------------------------------

### Dades del document

Número de DOGV
:   3393

Data del DOGV
:   15-12-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/10849


Data del document
:   15-12-1998

Organisme emissor
:   Corts Valencianes

Tipus de document
:   Anunci

Correcció d'errades

 Descriptors 

:   * Parlament regional
    * concurs administratiu
    * professió de la informàtica

Bases de la convocatòria per a la provisió d'una plaça d'analista/programador/a, vacant en la plantilla de les Corts Valencianes, del grup B, nivell 21. [1998/X10773]
  
De conformitat amb les competències que li atorga l'article 32.4 del Reglament de la Cambra i l'article 31 dels Estatuts de Govern i Règim Interior de les Corts Valencianes, a proposta de la Presidència, la Mesa de les Corts Valencianes, en la sessió del dia 30 de novembre de 1998, ha acordat:
  
Convocar concurs-oposició per a la provisió d'una (1) plaça d'analista-programador/a, que es regirà per les bases següents:
  
Primera
  
És objecte d'aquesta convocatòria la provisió d'una (1) plaça d'analista/programador/a, vacant en la plantilla de les Corts Valencianes, del grup B, nivell 21.
  
Segona. Requisits dels/de les candidats/tes
  
Per a ser admés/esa a les proves selectives caldrà, d'acord amb el que disposa l'article 30 dels Estatuts de Govern i Règim Interior de les Corts Valencianes, reunir els requisits següents:
  
Tenir nacionalitat espanyola o, d'acord amb el que estableix la Llei 17/1993, de 23 de desembre (Boletín Oficial del Estado de 24.12.93), sobre l'accés a determinats sectors de la funció pública dels nacionals dels altres estats membres de la Comunitat Europea, tenir la nacionalitat d'un país membre de la Comunitat Europea o la de qualsevol d'aquells estats als quals, en virtut de tractats internacionals establerts per la Comunitat Europea i ratificats per Espanya, siga d'aplicació la lliure circulació de treballadors en els termes en què es troba definida en el Tractat Constitutiu de la Comunitat Europea.
  
b) Tenir complits 18 anys d'edat.
  
c) Estar en possessió del títol d'enginyer/a tècnic/a o diplomat/da universitari/ària o equivalent, o en condicions d'obtenir-lo en la data que finalitze el termini de presentació d'instàncies.
  
d) No trobar-se inhabilitat/da per a l'exercici de la funció pública per sentència ferma.
  
e) No haver estat separat/da del servei públic mitjançant expedient disciplinari.
  
f) No patir malaltia o defecte físic que impedesca l'exercici de les funcions corresponents.
  
g) Complir els requisits que s'estableixen en aquesta convocatòria.
  
Els/les candidats/es hauran de reunir els requisits esmentats en la data en què finalitze el termini de presentació de sol·licituds.
  
Aspirants amb discapacitació:
  
El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. A l'efecte, les persones interessades hauran de formular la petició corresponent en la sol·licitud de participació en aquest concurs-oposició.
  
Tercera. Procediment de selecció
  
El procediment de selecció dels/de les aspirants constarà de les fases següents:
  
1. Concurs.
  
2. Oposició.
  
1. Fase de concurs.
  
El procés de selecció s'iniciarà amb la fase de concurs, per a la qual cosa es reunirà el tribunal en la dat que determine el seu president.
  
En la data esmentada, que serà anunciada prèviament al tauler d'anuncis de les Corts Valencianes, el tribunal avaluarà els mèrits al·legats i acreditats degudament, i farà públiques les puntuacions assolides per cada aspirant i, si estimara necessari comprovar determinats mèrits, procedirà a convocar algun/a o tots/es els/les aspirants per a la realització de la prova de comprovació que estime pertinent.
  
Desenvolupament del concurs:
  
Els mèrits al·legats i acreditats degudament es classificaran i puntuaran pel tribunal, d'acord amb el baremo següent:
  
a) Expedient acadèmic de la Diplomatura Universitària o Enginyeria Tècnica, fins a 1 punt.
  
b) Assistència a cursos de formació i perfeccionament que tinguen relació directa amb les funcions del lloc de treball convocat, fins a 1 punt.
  
c) Mèrits acadèmics, títols professionals que guarden relació amb la plaça a ocupar; publicacions i articles sobre temes tècnics relacionats amb el lloc a ocupar, fins a un màxim de 2 punts.
  
d) Serveis prestats en plaça anàloga en administracions o institucions públiques, 0'25 punts per any, fins a un màxim de 2 punts.
  
e) Coneixements de valencià, fins a 1 punt.
  
f) Coneixements d'anglès, fins a 1 punt.
  
La justificació dels mèrits inclosos en l'anterior barem es realitzarà per qualsevol mitjà de prova admès en dret, i en particular:
  
- Per a títols acadèmics, original o fotocòpia compulsada.
  
- Per a serveis prestats en administracions o institucions públiques, certificació expedida per l'òrgan competent.
  
- Per als idiomes, títols i certificacions del centre docent corresponent.
  
Finalitzada la fase de concurs, el tribunal fixarà la data d'inici dels exercicis de l'oposició, segons el que preveu aquesta base tercera, punt 2.C.
  
2. Fase d'oposició.
  
Aquesta fase es composa de dues parts, una de teòrica i una altra de pràctica, i ambdues tindran caràcter eliminatori.
  
A. Part teòrica: consta de la realització dels exercicis següents:
  
Primer exercici: exposició per escrit durant un temps màxim de 3 hores, de 2 temes extrets a l'atzar entre els que constitueixen el programa corresponent a aquest exercici de l'annex I. Aquest exercici serà llegit pels aspirants davant del Tribunal.
  
Segon exercici: exposició per escrit durant un temps màxim de 3 hores, de 3 temes extrets a l'atzar entre els que constitueixen el programa corresponent a aquest exercici de l'annex II. Aquest exercici serà llegit pels aspirants davant del Tribunal.
  
Aquests dos exercicis seran eliminatoris i es qualificaran de 0 a 10 punts, i caldrà obtenir un mínim de 5 punts per a passar a l'exercici següent.
  
Al final de cada exercici es farà pública una relació dels opositors aprovats, amb expressió de la puntuació assolida.
  
Els exercicis primer i segon de la part teòrica de l'oposició s'ajustaran a les normes següents: una vegada que els/les opositors/es hagen acabat d'escriure, introduiran els fulls o folis que haguessen redactat en un sobre, en la solapa del qual signarà la persona interessada juntament amb el/la president/a i el/la secretari/ària del Tribunal, sota la custòdia del qual quedaran tots el sobres. Quan corresponga d'acord amb la base de la convocatòria, la persona opositora obrirà els sobres signats per ella davant del Tribunal i procedirà a la lectura dels folis que haja redactat, i perdran tots els drets les persones opositores que no complesquen allò prescrit en aquesta norma.
  
B. Part pràctica: la part pràctica de l'oposició consistirà a redactar, durant un temps mínim de tres hores i màxim de quatre, que serà determinat pel tribunal, dos exercicis pràctics proposats pel tribunal sobre matèries incloses en el temari específic de l'annex II de la convocatòria.
  
Aquests exercicis seran elaborats pel Tribunal el mateix dia i, a ser possible, dins de la mateixa jornada, de matí o de vesprada, en què tinga lloc la prova.
  
Aquest exercici serà eliminatori, es qualificarà de 0 a 10 punts, i caldrà obtenir-hi un mínim de 5 punts per a superar-lo.
  
La qualificació de la fase d'oposició estarà determinada per la suma aritmètica de les qualificacions obtingudes en cada un dels exercicis esmentats.
  
La qualificació final del concurs-oposició estarà determinada per la suma aritmètica dels punts obtinguts en la fase de concurs i en la d'oposició.
  
En aquells exercicis que no puguen tindre lloc conjuntament, l'actuació dels aspirants serà, de conformitat amb la Resolució de la Direcció General de Funció Pública, de 30 de gener de 1998, per ordre alfabètic de cognoms, tot començant per la lletra "P".
  
C. Desenvolupament dels exercicis:
  
El primer exercici es realitzarà al lloc, data i hora que establesca el Tribunal. La resolució dictada a l'efecte s'anunciarà al tauler d'anuncis de les Corts Valencians i es publicarà en el Butlletí Oficial de les Corts Valencianes amb una antelació no inferior a 30 dies.
  
Començades les proves, l'anunci de la realització dels altres exercicis es farà públic pel tribunal al local en què haja tingut lloc l'exercici anterior i a la seu de les Corts Valencianes, amb una antelació de 48 hores com a mínim.
  
Les persones aspirants seran convocades per a cada exercici en crida única, i seran excloses d'aquestes proves els/les qui no compareguen, tret de casos de força major degudament justificats i apreciats pel tribunal.
  
Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que hi compareguen una vegada conclosa la crida de les persones aspirants.
  
Les persones aspirants hauran d'acreditar la seua personalitat mitjançant la presentació del DNI o document equivalent per als nacionals d'altres estats a què fa referència la base segona, o del resguard amb fotografia del passaport o del permís de conduir, sense que a l'efecte siguen vàlides les fotocòpies compulsades dels documents esmentats. L'incompliment d'aquest requisit per alguna persona aspirant determinarà l'exclusió d'aquesta de la realització de les proves.
  
El/la president/a del Tribunal adoptarà les mesures oportunes per a garantir que els exercicis de la fase d'oposició que no siguen llegits davant del Tribunal siguen corregits sense que es conega la identitat de les persones aspirants.
  
Quarta. Sol·licituds
  
Els/les qui desitgen prendre part en aquest concurs-oposició hauran de presentar o remetre la sol·licitud (segons model que figura en l'annex III), dirigida al Molt Excel·lent Senyor President de les Corts Valencianes, al Registre de les Corts Valencianes, c/ de la Llibertat, 10, de València, o en la forma establerta en l'article 38.4 de la Llei de Règim Jurídic de les Administracions Públiques i del Procediment Administratiu Comú, en el termini de 20 dies hàbils, comptadors a partir de l'endemà de la publicació d'aquesta convocatòria en el Butlletí Oficial de les Corts Valencianes i en el Diari Oficial de la Generalitat Valenciana.
  
La sol·licitud anirà acompanyada d'una fotocòpia del DNI, així com de tots els justificants i documents acreditatius dels mèrits que s'hi al·leguen.
  
Les persones aspirants amb discapacitació assenyalaran en l'imprés de sol·licitud les mesures d'adaptació que necessiten, d'acord amb la classificació següent:
  
Eliminació de barreres arquitectòniques i taula adaptada a la cadira de rodes.
  
Ampliació del temps de durada de l'exercici.
  
Augment de la grandària dels caràcters de l'examen, per dificultat de visió.
  
Necessitat d'intèrpret, per a persones sordes.
  
Sistema braille d'escriptura, per a persones invidents.
  
Cinquena. Admissió de candidats/es
  
Finalitzat el termini de presentació d'instàncies, la Presidència de les Corts Valencianes aprovarà la relació d'admesos/es i d'exclosos/es, que es publicarà en el Butlletí Oficial de les Corts Valencianes i assenyalarà, conformement amb l'article 71 de la Llei de Règim Jurídic de les Administracions Públiques i del Procediment Administratiu Comú, el termini de subsanació dels defectes en què haja incorregut la persona interessada o, si convé, el d'al·legacions per a les persones excloses de la llista.
  
Finalitzat el termini esmentat, vistes les reclamacions i subsanats els defectes, es dictarà resolució que aprove la llista definitiva de persones admeses i excloses, la qual serà publicada en el Butlletí Oficial de les Corts Valencianes.
  
Igualment, el president de la Cambra ordenarà la publicació en el Butlletí Oficial de les Corts Valencianes del Tribunal Qualificador que ha de jutjar el concurs-oposició.
  
Sisena. Tribunal
  
El Tribunal qualificador, que serà designat per la Mesa de les Corts, estarà integrat de la forma següent:
  
President/a: el president de les Corts Valencians o el vicepresident en qui delegue.
  
Vocals:
  
- Dos membres de la Mesa de les Corts Valencianes.
  
- El lletrat major o lletrat/da en qui delegue.
  
El cap del Servei d'Informàtica de les Corts Valencianes.
  
Un/a professor/a d'Informàtica, proposat/da per les universitats valencianes.
  
Un/a representant del Consell de Personal, que actuarà amb veu i sense vot.
  
El/la secretari/ària, que serà un/a funcionari/ària de les Corts Valencianes, que actuarà als efectes amb veu i sense vot.
  
El Tribunal quedarà constituït, a més a més, per les persones suplents respectives que, simultàniament amb les titulars, hauran de ser designades.
  
En cas que es produesca la pèrdua de les condicions en virtut de les quals s'hagués efectuat el nomenament dels membres del Tribunal, amb posterioritat a aquest, la Mesa de les Cortes podrà procedir a la consegüent substitució del membre de què es tracte, la qual serà publicada en el Butlletí Oficial de les Corts Valencianes.
  
El Tribunal no podrà constituir-se ni actuar sense l'assistència, almenys, de cinc dels seus membres, titulars o suplents indistintament.
  
El Tribunal podrà disposar la incorporació als seus treballs d'assessors especialistes, per a les proves que considere convenient; els assessors esmentats limitaran la seua actuació a l'exercici de la seua especialitat tècnica, i no tindran vot en cap cas.
  
Els membres del tribunal hauran d'abstenir-se d'intervenir i podran ser recusats pels interessats quan hi concórreguen circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Alhora, hauran d'abstenir-se aquells que haguessen realitzat tasques de preparació d'aspirants en els cinc anys anteriors a la publicació d'aquesta convocatòria.
  
El funcionament del Tribunal s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
El Tribunal a efectes d'indemnitzacions per assistència a les sessions, es regirà d'acord amb el que preveu el Decret 24/1997, d'11 de febrer, del Govern Valencià, sobre indemnització per raó del servei i gratificacions per serveis extraordinaris.
  
Setena
  
Finalitzat el concurs-oposició, es farà pública la llista del/de l'opositor/a aprovat/da, que s'elevarà a la Mesa de les Corts Valencianes amb la corresponent proposta de nomenament.
  
El Tribunal no podrà aprovar ni declarar que han superat el concurs-oposició un nombre d'aspirants superior al de places convocades.
  
L'aspirant proposat pel Tribunal per a ocupar la plaça haurà de presentar en el Departament de Gestió de Personal, dins del termini de vint dies hàbils comptadors a partir que es faça pública la llista d'aprovats, els documents següents:
  
1) Certificat de naixement, expedit pel Registre Civil corresponent, o fotocòpia compulsada del DNI o document equivalent per als nacionals d'altres estats a què fa referència la base segona.
  
2) Certificat mèdic acreditatiu de no patir malaltia o defecte físic que impedesca l'exercici de les corresponents funcions, expedit pel centre competent de la Direcció Territorial de Sanitat de la Conselleria de Sanitat, o pels organismes competents d'altres Comunitats Autònomes.
  
3) Fotocòpia compulsada del títol de diplomat/da universitari/ària o enginyer/a tècnic/a.
  
4) Declaració jurada o promesa de no haver estat separat/da del servei públic mitjançant expedient disciplinari, ni trobar-se inhabilitat/da per a l'exercici de la funció pública.
  
Vuitena
  
Una vegada comprovada la conformitat dels documents presentats, la Mesa formularà el nomenament corresponent, que serà publicat en el Butlletí Oficial de les Corts Valencianes, i notificat a la persona interessada.
  
Aquesta haurà d'incorporar-se al servei de les Corts Valencianes en el termini de vint dies hàbils, comptats a partir de la notificació. Si es produeix cap defecte en la documentació que impedesca el nomenament, o la persona nomenada no s'incorpora al seu lloc de treball en el termini establert, la Mesa podrà substituir-la per la que la seguesca per puntuació en la qualificació del Tribunal, entre els que hagen superat tots els exercicis.
  
La persona nomenada ho és amb caràcter provisional per un període de sis mesos, d'acord amb el que preveu l'article 33 dels Estatuts de Govern i Règim Interior de les Corts Valencianes; superat el període de pràctiques esmentat, serà nomenada, si fa el cas, funcionària de les Corts Valencianes.
  
Novena
  
La sol·licitud de les persones interessades per a prendre part en aquesta convocatòria suposa l'acceptació expressa d'aquestes bases.
  
Deu
  
Contra les actuacions del tribunal, es podrà interposar recurs davant la Mesa de les Corts Valencianes, en el termini d'un mes comptador a partir de l'endemà de la seua publicació, segons el que preveu l'article 66 dels Estatuts de Govern i Règim Interior de les Corts Valencianes.
  
La Mesa de les Corts Valencianes interpreta i completa el contingut de les bases susdites, i adopta resolució definitiva en totes les qüestions que se'n deriven de l'aplicació, i podran ser impugnades les seues resolucions per les persones interessades d'acord amb el que estableix la Llei de Règim Jurídic de les Administracions Públiques i del Procediment Administratiu Comú.
  
Cosa que fem pública perquè en prengueu coneixement, de conformitat amb el que estableix l'article 91.1 del Reglament de les Corts Valencianes.
  
Palau de les Corts Valencianes
  
València, 30 de novembre de 1998.- El president: Héctor Villalba Chirivella.
  
El secretari primer: Martín L. Quirós Palau.
  
Annex I
  
Programa primer exercici
  
Tema 1. La Constitució de 1978: procés d'elaboració, estructura. Característiques generals de la Constitució. La Reforma de la Constitució.
  
Tema 2. Fonts del Dret. La Constitució com a font del Dret. Lleis i classes de lleis.
  
Tema 3. Els drets i deures fonamentals en la Constitució Espanyola. Mitjans de defensa dels drets fonamentals.
  
Tema 4. Els òrgans constitucionals. El cap de l'Estat i les seues formes. La Corona en la Constitució Espanyola. Les funcions constitucionals del rei. La sanció de les lleis.
  
Tema 5. Les Corts Generals. Naturalesa i composició. Sistema electoral. Les funcions de les Corts Generals.
  
Tema 6. El Govern: composició. Competències constitucionals. Relació amb les Corts Generals.
  
Tema 7. El Tribunal Constitucional. Naturalesa i composició. El control de la constitucionalitat. Els conflictes constitucionals. El recurs d'empara. Les sentències del Tribunal Constitucional i els seus efectes.
  
Tema 8. Les comunitats autònomes en la Constitució Espanyola.
  
Tema 9. L'Estatut d'Autonomia de la Comunitat Valenciana. Característiques generals. Les Institucions de la Generalitat.
  
Tema 10. El president de la Generalitat: les seues funcions. La Presidència. L'Estatut del president. El Govern Valencià: composició, estructura i funcions.
  
Tema 11. Les Corts Valencianes. Sistema electoral. Composició i funcions. Els grups parlamentaris.
  
Tema 12. La Presidència i els òrgans de Govern de les Corts Valencianes. El president: elecció i funcions. La Mesa: composició i funcions. La Junta de Portaveus. La Diputació Permanent.
  
Tema 13. La funció legislativa de les Corts Valencianes. La iniciativa legislativa i les seues classes. Fases del procediment legislatiu. Procediments especials.
  
Tema 14. La funció de control i impuls polític: la investidura, la moció de censura, la qüestió de confiança. Interpel·lacions i preguntes.
  
Tema 15. L'Estatut del diputat. Les prerrogatives parlamentàries. Concepte, significat i límits.
  
Tema 16. Les comissions parlamentàries. Concepte, composició i classes. La Mesa de la Comissió. Elecció, composició i funcions. Les comissions d'investigació.
  
Tema 17. La Sindicatura de Comptes: composició, organització i funcions. El Síndic de Greuges: composició, organització i funcions.
  
Tema 18. El Consell Jurídic Consultiu: composició, organització i funcions. El Consell Valencià de Cultura: composició, organització i funcions.
  
Tema 19. Estatuts de Govern i Règim Interior. Organització dels serveis.
  
Tema 20. El personal de les Corts Valencianes. Els funcionaris de les Corts Valencianes. Ingressos i cessament. Situacions. Drets i deures. Incompatibilitats. Règim disciplinari.
  
Tema 21. L'Administració Pública i l'ordenament juridicoadministratiu. Principis d'actuació de l'administració.
  
Tema 22. El Reglament. Concepte i naturalesa. Classes. Òrgans amb potestat reglamentària. Forma i procediment d'elaboració de reglaments.
  
Tema 23. L'acte administratiu. Concepte, caràcters i elements. Els recursos administratius. Principis generals i classes de recursos.
  
Tema 24. El procediment administratiu: concepte. Principis. Els subjectes del procediment: Administració i interessats. La iniciació del procediment administratiu: iniciació d'ofici: iniciació a instància de part. La instrucció. La finalització del procediment.
  
Tema 25. La jurisdicció contenciosa administrativa. Naturalesa, extensió i límits.
  
Tema 26. Informàtica i dret a la intimitat. Nivells de protecció: físics, lògics i jurídics. Garantia de l'administrat. Recomanacions del Consell d'Europa i Directives de la Comissió Europea. La situació espanyola a l'empara de la Constitució i de la legislació de desplegament.
  
Tema 27. La protecció jurídica del programari. Sistemes basats en el dret de la propietat intel·lectual. Sistemes basats en el dret de propietat industrial. Dipòsit i difusió de programes d'ordinador.
  
Tema 28. Contractació administrativa d'equips, programari i serveis informàtics. Plec d'especificacions tècniques. Criteris i metodologies de valoració de les oferts.
  
Annex II
  
Llenguatges i gramàtiques. Definició de gramàtica. Definició de llenguatge. Classificació de gramàtiques i llenguatges.
  
Compiladors. Definició i funcions. Estructura d'un compilador: analitzadors lèxic, sintàctic i semàntic. Generadors de codi.
  
Algorítmica. Noció d'algoritme. Anàlisi d'algoritmes. Tipus de dades. Recursivitat.
  
Anàlisi de dades. Models semàntics. Model Entitat-Relació. Model semàntic general. Model funcional de dades.
  
Estructures d'informació. Definició i operacions primitives de les estructures següents: tires, matrius, conjunts i registres; piles, cues i llistes; arbres i grafos.
  
Fitxers. Concepte i definicions. Tipus i modes d'organització de fitxers i modes d'accés.
  
Gestió de bases de dades. Integritat. Concurrència. Protecció. Seguretat. Diccionari de dades.
  
Bases de dades relacionals. Estructures. Restriccions. Operadors.
  
Bases de dades documentals. Característiques generals. Model conceptual d'un sistema d'informació documental. Diferències amb el model relacional. Llenguatges d'interrogació. Mètodes d'indexació. Tesaurus.
  
Bases de dades distribuïdes. Conceptes bàsics. Transparència d'ubicació i replicació. Propagació d'actualitzacions. Processament de consultes.
  
Control de concurrències en bases de dades distribuïdes. Reserves. Marques de temps. Protocols de confirmació.
  
Bases de dades orientades a objectes. Bases de dades deductives.
  
Desenvolupaments en client/servidor. Conceptes generals. Processos cooperatius. Avantatges i inconvenients. ODBC.
  
Enginyeria del programari. Cicles de vida. El model en cascada. El model en espiral. L'elaboració de prototips en el desenvolupament de sistemes.
  
Metodologies per a la determinació dels requeriments d'informació.
  
L'anàlisi estructurada. Diccionari de dades. Diagrames de flux de dades.
  
Disseny del programari. Fonaments del disseny del programari. Disseny orientat al flux de dades. Disseny orientat a les dades. Disseny de la interfaç d'usuari.
  
El disseny estructurat. Diagrames d'estructura. Independència modular. Mètode de construcció.
  
Orientació a objectes. Objectes. Classes. Herència. Mètodes. Anàlisi i disseny orientat a objectes.
  
Metodologies de programació. Programació estructurada: mètodes de Jackson, de Bertini i de Warnier. Proves modulars. Integració. Proves del sistema i acceptació. Documentació.
  
Garantia, verificació i manteniment de la integritat del programari. Garantia de qualitat. Tècniques de prova. Estratègies de prova. Manteniment del programari. Gestió de la configuració.
  
Metodologies de desenvolupament del programari. Mètrica V.2
  
Eines CASE. Fonaments. Components. Diccionari de dades. Exemples.
  
Reenginyeria de sistemes d'informació i enginyeria inversa.
  
L'automatització d'oficines. Sistemes operatius. Eines d'informàtica personal. Eines de treball en grup.
  
El tractament d'imatges i el procés electrònic de documents. Reconeixement òptic de caràcters.
  
Transmissió de dades. Generalitats. Elements d'un sistema de TD. Conceptes generals sobre TD: velocitat de modulació, baudi, velocitat de transferència de dades, transferència sèrie/paral·lel, transferència síncrona/asíncrona. Commutació de circuits, missatge i paquets.
  
Protocols jerarquitzats. Conceptes generals. Model de referència ISO: definició, jerarquització del model i nivells.
  
Xarxes d'àrea local. Concepte i usos. Topologies. Protocols d'accés al mitjà: accés controlat i accés aleatori. El medi físic. Normalització: estàndards IEEE.
  
Serveis d'aplicació OSI. Protocol X.400, servei de directori X.500. Servei EDI. Transferència de fitxers FTAM. Accés remot VT.
  
Sistemes operatius: definició i conceptes generals. Estructura. Fils i processos: definició, estats, comunicació entre processos: canonades, memòria compartida, sockets, sincronització. Tipus de sistemes operatius.
  
Unitats funcionals d'un ordinador. CPU: conceptes generals. Unitat de control: definició i funcions; unitat de control cablejada i microprogramada. Unitat artimeticològica: conceptes fonamentals i operacions bàsiques.
  
Gestió de memòria. Objectius i definició de memòria virtual. Gestió de memòria sense intercanvi ni paginació. Paginació i segmentació. Algoritmes de substitució de pàgines.
  
El tractament de la imatge: compactació i transmissió. Digitalitzadors i escànners. Discos òptics i videodiscos. Capacitat de resolució.
  
Microinformàtica. Equips: arquitectura, components i perifèrics. Sistemes operatius: MS-Windows.
  
Pla de seguretat d'un sistema informàtic. Punts crítics en l'accés a sistemes informàtics. Tolerància a errades en ordinadors. Fiabilitat. Disponibilitat. Redundància. Detecció i recuperació d'errades.
  
Informàtica jurídica: causes de la seua necessitat. Avantatges tècnics i pràctics. Anàlisi documental.